stanford-oval/wikipedia huggingface dataset:
Pluumi

Laavalampun muoto konkretisoi nähtäväksi pluumin perusidean.
Pluumi on geologiassa Maan vaipassa tapahtuva, vaipan yläpintaa kohti nouseva, ympäristöä kuumemman sitkaan suurpaineisen kiviaineksen jatkuva virtaus tai nouseva muodostelma, valtava "pisara". Pluumi-sanan merkityksestä ei olla yhtä mieltä.
Laattatektoniikan mukaan Maan sisällä laattoja liikuttava virtaus tapahtuu leveänä vyöhykkeenä. Pluumeilla selitetään pistemäistä ns. kuuman kohdan (hot spot) toimintaa. Maankuoressa pluumin kohdalla sijaitsevassa kuumassa kohdassa on tyypillisesti toimiva tulivuori. Pluumi voi olla myös maankuoren alla ilman näkyvää vulkaanista toimintaa. Se voi olla laatan keskellä ja myös laattojen reunavyöhykkeellä.
Pluumien uskotaan osallistuneen laakiopurkauksiin.
Seismologisilla menetelmillä on Islannin alla havaittu 200 km halkaisijaltaan oleva pluumi, joka ulottuu ainakin 450 km:n syvyyteen. Varsinkin voimakkaiden pluumien oletetaan ulottuvan 2 900 km:n syvyyteen vaipan ja ytimen rajalle.
Superpluumi on pluumi, jonka litosfäärin alla oleva leveä yläosa voi olla halkaisijaltaan 1 500–3 000 km tai suurempi.
Joulukuussa vuonna 2003 Princetonin yliopiston tutkija Raffaella Montelli esitteli tutkimuksen, jossa oli analysoitu maanjäristysaalloista saatua tomografista dataa uudella tavalla. Tutkimuksen mukaan pluumit jakautuisivat kahteen ryhmään pluumien syvyyden perusteella. Ainakin kuusi pluumia ulottuu alempaan vaippaan: Ascension, Azorit, Kanariansaaret, Pääsiäissaari, Samoa ja Tahiti, Havaijin osalta ollaan melko varmoja.
Plume-sana englannin kielessä tarkoittaa (esimerkiksi tulivuoresta) kohoavaa savupatsasta, jonka leveys kasvaa sen kohotessa: plume of smoke.
Aiheesta muualla

www.mantleplumes.org
Perämeren kansallispuisto

Perämeren kansallispuiston tunnus
| --- | --- |
Sijainti:  Perämeri Suomi
Lähin kaupunki:  Kemi ja Tornio
Pinta-ala:  157 km², josta maata 2,5 km²
| --- | --- |
Tyyppi:  Kansallispuisto 
Perustettu:  1991
Kävijämäärä:  6 400 (2023)
Hallinto:  Metsähallitus
muokkaa - muokkaa wikitekstiä - muokkaa Wikidataa
Perämeren kansallispuisto (ruots. Bottenvikens nationalpark) sijaitsee Pohjanlahden perukassa Perämerellä Kemin–Tornion alueella. Vuonna 1991 perustetun luonnonsuojelualueen pinta-ala on 157 km², josta maata on 2,5 km². Aluetta hoitaa Metsähallitus.
Perämeren kansallispuiston alueella olevat saaret ovat syntyneet maannousun myötä, ja alueen maisema on edelleenkin jatkuvasti muuttuva. Alueella on myös lukuisia perinteisiä kalastustukikohtia. Koko alue on laajaa perinnemaisemaa, joskin alueen yksi perinteisistä käyttötavoista, metsästys, on kielletty.
Kansallispuisto on tavoitettavissa veneellä, joskin siellä vierailua suositellaan vain kokeneille pienveneilijöille. Retki- ja suojasatamien rakentaminen on kuitenkin lisännyt venematkailijoiden määrää. Alueella on myös sukeltajille tarkoitettu vedenalainen luontopolku.
Metsähallituksen tilastoissa tämän varsin hankalasti saavutettavan merellisen kansallispuiston kävijämääräksi on tilastoitu vuosittain 7 800–9 800 (vuosina 2012–2017).
Jäätynyt Perämeri Kemin Ajoksesta nähtynä
Aiheesta muualla

Metsähallitus: Luontoon.fi Perämeren kansallispuisto
Iron Man: Armored Adventures

| Iron Man: Armored Adventures> Iron Man : la série animée |
| --- | --- |

Tyyli:  Tietokoneanimaatio
Kestoaika:  22 min.
Luoja(t):  Alexandre de la Patéluére Craig Kyle Romain van Liemt Christopher Yost
Pääosissa:  Adrian Petriw Daniel Bacon Anna Cummer Mackenzie Gray Vincent Tong
Alkuperämaa:   Ranska
Verkko:   France 2  France 4  Disney XD
Esitetty:  24. maaliskuuta 2009 – 21. huhtikuuta 2012
Tuotantokausia:  2
Jaksoja:  52
Tuotanto
Tuottaja(t):  Cédric Pilot Romain van Liemt Joshua Fine Cort Lane
Vastaava(t) tuottaja(t):  Aton Soumache Alexis Vonarb Dimitri Rassam Stan Lee Eric S. Rollman
Ohjaaja(t):  Stéphane Juffé Philippe Guyenne
Käsikirjoittaja(t):  Christopher Yost Craig Kyle Romain van Liemt Eugene Son Alexx Van Dyne Brandon Auman Paul Giacoppo Len Uhley Kevin Burke Chris Wyatt Ken Pontac Thomas Barichella Sean Ryan
Tuotantoyhtiö(t):  Marvel Studios Method Films
Aiheesta muualla
IMDb 
Iron Man: Armored Adventures on Marvel Studiosin tuottama tietokoneanimaatiosarja, joka perustuu Marvel Comicsin sarjakuvasankariin Rautamieheen tämän ollessa teini-ikäinen. Sarjasta on tuotettu 26 jaksoa, joiden esitys alkoi France 2 24. maaliskuuta 2009. Animoinnista vastasi ranskalainen Method Films. Pääosissa ovat muun muassa Adrian Petriw, Daniel Bacon ja Anna Cummer.
Tarina

16-vuotias Tony Stark saa osansa miljoonayritys Stark Internationalin tuomasta rikkauksista, kun hän elää luksuselämää, ratkoo tieteellisiä mysteereitä ja luo ällistyttäviä keksintöjä. Kaikki tämä kuitenkin muuttuu Tonyn ollessaan lentokonematkalla isänsä Howard Starkin kanssa. Koneen räjähtäessä hänen isänsä menettää henkensä ja nuori Tony on myös lähellä kuolemaa, mutta selviää ihmeen kaupalla. Tapahtuman jälkeen Obadiah Stane ottaa haltuunsa Stark International -yhtymän ja jättää nyt sydänlaitteen avulla elävän Tonyn Rhodeyn perheen huostaan. Stark kuitenkin epäilee Stanen salailevan jotain ja ottaa tehtäväkseen taistella korruptiota vastaan joutuessaan samalla tasapainoilla teinielämänsä ja supersankariroolinsa kanssa.
Luettelo hahmoista > Sankarit

Tony Stark/Rautamies on 16-vuotias nuori poika, jonka varakas ja vapaahenkinen elämä tuli päätökseen isänsä kuoltua lento-onnettomuudessa. Samassa onnettomuudessa Tonyn sydän sai vakavia vammoja, jonka vuoksi hän joutuu käyttämään erikoislaitetta pysyäkseen hengissä. Onnettomuuden jälkeen Tony on luottanut omaan kehittämiinsä teknologiaan, jonka avulla hän yrittää taistella rikollisia vastaan Rautamiehenä. Tonyn on kuitenkin tasapainoiltava supersankarielämänsä ja tavallisen kouluelämänsä välillä. Hänen onneksi paras kaverinsa James Rhodey on auttamassa Tonya hädän hetkellä niin koulussa, kuin jahtaamassa rikollisia. Lisäksi hänellä on apunaan FBI agentin tytär Pepper.
James "Rhodey" Rhodes/Sotakone on Tony Starkin lapsuudenystävä ja ainut joka tietää hänen kaksoiselämästään Rautamiehenä. Rhodey on järkevä ja rauhallinen, joka toimii Rautamiehen toimintojen tarkkailijana. Useimmiten hän on erittäin kriittinen ja suojelevainen Tonya kohtaan.
Pepper Potts on erittäin puhelias ja energinen tyttö, jonka isä on FBI-agentti. Hän käyttäytyy usein poikamaisesti ja on erittäin terävä-älyinen. Pepper viettää usein aikaa Rhodeyn ja Tonyn kanssa koulussa ja sen ulkopuolella.
Happy Hogan on koulunsa tähti koripallojoukkueessa, mutta häntä pidetään usein erikoisena tapauksena. Siitä huolimatta isokokoinen Happy on iloinen ja ystävällinen, joka kuitenkin tekee ennen kuin ajattelee.
Rautamiehen haarniskat

Perushaarniska on huipputekninen haarniska, jonka Tony Stark suunnitteli ennen isänsä kuolemaa. Se sisältää muun muassa repulsorisäteet, suihkumoottorit, uni-säteen ja lämpökameran, sekä useita muita tarvittavia aseita taistelussa rikollisuutta vastaan.
Stealthhaarniska on haarniska, jonka Tony suunnitteli Stark-torniin soluttautumista varten. Se kykenee muuttumaan huomaamattomaksi näkö- ja kuuloaistille, sekä useille havaintolaitteille. Käyttäessään näkymättömyyttä se tarvitsee runsaasti virtaa, jonka vuoksi se heikentää Rautamiehen perusaseita ja lentokykyä.
Dynamo Buster -haarniska on suurikokoinen vahvoilla hydrauliikalla, sekä voimakkailla repulsorisäteillä varustettu haarniska. Sen kuori on erittäin paksu, jonka vuoksi sen liikkuvuus ja nopeus on hitaampaan. Lisäksi lentokyky on rajoitettu lyhyisiin matkoihin.
Avaruushaarniska omaa samat aseistukset kuin perushaarniska, mutta tehokkaimmilla suihkumoottoreilla pidempiä lentomatkoja varten ja edistyneemmällä hengissäpitojärjestelmällä.
Hopeakenturiohaarniska on toisen sukupolven haarniska, joka on suunniteltu erityisesti herra Fixin supervahvoja kätyreitä vastaan. Se kestää myös enemmän osumia energiahyökkäyksiltä, sekä muilta lasersäteiltä, kuin aikaisemmat haarniskat.
Arktinen haarniska sisältää lisäjärjestelmän joka suojelee Rautamiehen hanskojen, kasvosuojaimen ja uni-säteen lämpöenergiaa. Se kestää myös paremmin todella alhaisia lämpötiloja ja omaa tavallista pidemmän lentokyvyn.
Äänirooleissa > Sankarit

| 0 | 1 | 2 |
| --- | --- | --- |
|  Adrian Petriw  | … |  Tony Stark/Rautamies   |
|  Daniel Bacon  | … |  James Rhodes/Sotakone   |
|  Anna Cummer  | … |  Pepper Potts   |
|  Alistair Abell  | … |  Happy Hogan   |
|  Lisa Ann Beley  | … |  Rautamiehen tietokoneen ääni   |
|  Catherine Haggquist  | … |  Roberta Rhodes   |
|  Dean Redman  | … |  Nick Fury   |
|  Jeffrey Bowyer-Chapman  | … |  Musta Pantteri   |
|  Rebecca Shoichet  | … |  Tricia   |
|  Fred Henderson  | … |  Howard Stark   |
|  Ron Halder  | … |  Abraham Klein   |
Äänirooleissa > Viholliset

| 0 | 1 | 2 |
| --- | --- | --- |
|  Mackenzie Gray  | … |  Obadiah Stane/Iron Monger   |
|  Vincent Tong  | … |  Mandariini/Gene Khan   |
|  Russell Roberts  | … |  Kreivi Nefaria   |
|  Ty Olsson  | … |  Lepinkäinen   |
|  Michael Daingerfield  | … |  Yksisarvinen   |
|  David Orth  | … |  Blizzard   |
|  Donny Lucas  | … |  Herra Fix   |
|  Peter Kelamis  | … |  Musta Ruoska   |
|  Mark Oliver  | … |  Purppuradynamo (jaksossa 6)   |
|  Brian Drummond  | … |  O'Brian/Purppuradynamo (jaksossa 11)   |
|  Louis Chirillo  | … |  Elolaser   |
|  Kristie Marsden  | … |  Whitney Stane/Madame Masque   |
|  Lee Tockar  | … |  MODOK   |
Äänirooleissa > Suomenkieliset

| 0 | 1 | 2 |
| --- | --- | --- |
|  Jon-Jon Geitel  | … |  Tony Stark/Rautamies   |
|  Annituuli Kasurinen  | … |  Pepper   |
|  Samuel Harjanne  | … |  Rhodey   |
|  Juhani Rajalin  | … |  Obadiah Stane   |
|  Matti Laitinen  | … |     |
|  Ella Pyhältö  | … |  Rautamiehen tietokoneen ääni   |
|  Walla  | … |     |
|  Antti Timonen  | … |     |
|  Petrus Kähkönen  | … |     |
|  Antti Jaakola  | … |     |
|  Antti L. J. Pääkkönen  | … |     |
|  Viivi Tamminen  | … |  Madame Masque   |
Rautamiehen perushaarniska.
Pitkäkirkko

Säkylän kirkko, päätytornillinen pitkäkirkko. Sen rakensivat isä ja poika, Antti ja Mikael Piimänen.
Pitkäkirkko on pohjakaavaltaan suorakaiteen muotoinen kirkko, jonka pidemmät sivut ovat usein itä-länsisuuntaisia. Pitkäkirkkoja ovat esimerkiksi basilika ja hallikirkko. Pitkäkirkon vastakohtana voidaan pitää keskeiskirkkoa ja ristikirkkoa. Lounaissuomalaisen pitkäkirkkotyypin kehitti Antti Piimänen.
Petros VII

| Petros Papapetrou |
| --- | --- |

Henkilötiedot
Muut nimet:  Petros VII
Syntynyt: 3. syyskuuta 1949 Sichari, Kyrenian alue, Kypros
Kuollut: 11. syyskuuta 2004 Egeanmeri, Kreikka
Ammatti:  Aleksandrian ja koko Afrikan paavi ja patriarkka.
Muut tiedot
Edeltäjä:  Parthenius III
Seuraaja:  Theodoros II
Petros VII  (3. syyskuuta 1949 – 11. syyskuuta 2004), oikealta nimeltään Petros Papapetrou, oli Aleksandrian ja koko Afrikan paavi ja patriarkka.
Petros syntyi   Sicharissa, Kyreniassa, Kyproksella (nykyinen Pohjois-Kyproksen turkkilainen tasavalta). Petros vihittiin munkiksi vuonna 1969. Vuonna 1983 hänet valittiin Aleksandrian patriarkan apulaispiispaksi ja Länsi-Afrikan metropoliitaksi 1990. Aleksandrian patriarkaksi hänet vihittiin 9. maaliskuuta 1997,  joulukuussa 1996 kuolleen Parthenioksen seuraajaksi. Hän oli ortodoksimaailman nuorin patriarkka kuollessaan helikopterionnettomuudessa matkalla Ateenasta Athos-vuoren munkkiluostariin.
Petros VII kävi muutaman kerran myös Suomessa.
Islom Karimov

| Islom Karimov |
| --- | --- |
 Karimov vierailulla Brasiliassa 2009
Uzbekistanin presidentti
 24.3.1990–2016  
Seuraaja:  Shavkat Mirziyoyev (vt.)
Uzbekistanin SNT:n kommunistisen puolueen ensimmäinen sihteeri
 23.6.1989–3.11.1991  
Edeltäjä:  Rafiq Nishonov
Henkilötiedot
Syntynyt: 30. tammikuuta 1938 Samarkand, Uzbekistanin SNT, Neuvostoliitto
Kuollut: 2. syyskuuta 2016 (78 vuotta) Taškent, Uzbekistan
Puoliso:  Tatjana Karimova
Tiedot
Puolue:  Kommunistinen puolue (1964–1991) OXDP (1991–2007) O'zlidep (2007–2016)
 Nimikirjoitus
Aiheesta muualla
fondkarimov.uz
Islom Abdug’aniyevich Karimov (uzbekiksi (kyrillinen), Ислом Абдуғанийевич Каримов, ven. Исла́м Абдугани́евич Кари́мов, Islam Abduganijevitš Karimov; 30. tammikuuta 1938 Samarkand – 2. syyskuuta 2016) oli Uzbekistanin presidentti vuosina 1991–2016. Hän oli myös NKP:n politbyroon jäsen vuosina 1990–1991.
Nuoruus ja opiskelu

Karimov syntyi 1938 Samarkandissa. Tiedot hänen nuoruusvuosistaan ovat hataria. Virallisen elämäkerran mukaan hänen vanhempansa olivat valtion virkamiehiä, mutta toisten todistusten mukaan hän olisi kasvanut lastenkodissa. Karimovin vanhemmat olisivat laittaneet hänet ensin väliaikaisesta lastenkotiin, koska he eivät pystyneet tuloillaan elättämään isoa perhettään.
Karimov suoritti Keski-Aasian polyteknillisessä insinööri-mekaanikon ja Taškentin kansantaloustieteen instituutissa taloustieteilijän tutkinnon. Vuonna 1960 hän meni töihin Tašelmašille ja työskenteli 1961–1966 Taškentin ilmailutuotantokompleksissa.
Poliittinen ura > Nousu ministeriksi

Karimov liittyi 1960-luvun alkupuolella Uzbekistanin kommunistiseen puolueeseen ja vuonna 1966 Uzbekistanin suunnittelukomiteaan Gosplaniin. Hän alkoi edetä pian urallaan ja saada vastuullisempia tehtäviä. Karimov toimi ensin Uzbekistanin Gosplanin pääasiantuntijana ja sitten ensimmäisenä varajohtajana.
Vuonna 1966 Karimov meni työhön Uzbekistanin SNT:n suunnitteluministeriöön pääasiantuntijaksi ja yleni myöhemmin ensimmäiseksi varajohtajaksi. Vuonna 1983 hänestä tuli tasavallan valtiovarainministeri, vuonna 1986 varapääministeri ja suunnitteluministeriön puhemies. Heinäkuusta 1989 hän oli Uzbekistanin SNT:n kommunistisen puolueen ensimmäinen sihteeri.
Karimov nimitettiin 1983 Uzbekistanin talousministeriksi ja kolme vuotta myöhemmin ministerineuvoston varapuheenjohtajaksi. Mihail Gorbatšov valitsi hänet 1989 Uzbekistanin kommunistisen puolueen pääsihteeriksi eli käytännössä Uzbekistanin valtionpäämieheksi.
Poliittinen ura > Uzbekistanin presidenttinä

Karimov valittiin Uzbekistanin ensimmäiseksi presidentiksi 24. maaliskuuta 1990. Hän julisti maan itsenäiseksi ja voitti monen ehdokkaan vaalit joulukuussa 1991. Hänen kauttaan pidennettiin kansanäänestyksellä vuonna 1995. Alun perin viisivuotisia presidenttikausia on myöhemmin pidennetty kansanäänestyksellä vuosina 1995 ja 2002, sekä perustuslainmuutoksella 2007.
Tammikuussa 2000 järjestetyissä presidentinvaaleissa Karimov sai 91,9 % annetuista äänistä ja pääsi toiselle presidentin valtakaudelle. ETYJ kieltäytyi lähettämästä vaalitarkkailijoita arvioiden, että maan ympäristö ei anna mahdollisuutta oikeaan vaalikamppailuun. Yhdysvaltojen mukaan vaalit eivät olleet vapaat eivätkä reilut tai antaneet äänestäjille mahdollisuutta tehdä todellisia valintoja. Yhdysvaltain ulkoministeriö huomautti myös, että presidentti Karimovin ainoa näennäinen vastaehdokas kertoi itse äänestäneensä istuvaa presidenttiä.
Karimov kielsi oppositiopuolueiden osanoton joulukuussa 2004 järjestetyissä parlamenttivaaleissa. Vuonna 2005 Andižanin kaupungissa puhkesi hallituksenvastaisia mielenosoituksia, joissa kuoli jopa useita satoja ihmisiä. Kansainvälinen yhteisö arvosteli Karimovin hallintoa mielenosoitusten verisestä tukahduttamisesta. Presidentti Karimov syytti väkivallasta ääri-islamisteja.
Marraskuussa 2007 Uzbekistanin liberaalidemokraattinen puolue nimesi yksimielisesti presidentti Karimovin ehdokkaakseen uudelle kaudelle. Karimov valittiin kolmannelle kaudelle joulukuussa 2007 88,1 prosentin kannatuksella.
Alkuvuodesta 2011 Karimov vieraili Brysselissä Euroopan neuvoston ja Naton vieraana, ja tapasi komission puheenjohtaja José Manuel Barroson ja pääsihteeri Anders Fogh Rasmussenin. Erikoisen vierailusta teki se, että kukaan ei tunnustanut kutsuneensa häntä.
Kuolema

Karimov joutui sairaalaan 26. elokuuta 2016 aivoverenvuodon takia. Hänen kuolemastaan ilmoitettiin virallisesti 2. syyskuuta.
Yksityiselämä

Karimov oli naimisissa Tatjana Karimovan kanssa ja heillä on kaksi tytärtä, vuonna 1972 syntynyt Gulnara ja vuonna 1978 syntynyt Lola. Hänen vanhempi tyttärensä Gulnora Karimova on toiminut Venäjän suurlähettilään avustajana, ja hänellä on laaja yritysrypäs. Nuorempi tytär Lola Karimova-Tilljajeva on toiminut maansa pysyvänä edustajan UNESCOssa ja johtanut useita hyväntekeväisyysjärjestöjä. Uskonnoltaan Karimov oli muslimi.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen elämäkerta (englanniksi)
Pintapelastaja

Tanskan laivaston pintapelastajia.
Pintapelastaja tarkoittaa helikopterin miehistön jäsentä, joka tarvittaessa lasketaan vinssin avulla pelastustoimiin tai pelastusaluksen miehistön jäsentä, joka yleensä hyppää aluksesta veteen uhrin kannalta tuulen yläpuolelta, jolloin tuuli auttaa pelastajaa pääsemään pelastettavan luokse.
Suomalaiset meripelastushelikopterit toimivat Suomen rajavartiolaitoksen alaisuudessa. Vuodesta 1981 asti Rajavartiolaitoksen alainen Vartiolentolaivue on vastannut meripelastuskopteritoiminnasta. Pelastusaluksia eli SAR-yksiköitä on Suomessa Rajavartiolaitoksella sekä Meripelastusseuralla, joka on vapaaehtoisista koostuva järjestö.
Aiheesta muualla

Kuvia tai muita tiedostoja aiheesta Pintapelastaja Wikimedia Commonsissa
Pintakäsittelyaine

Huonekalut käsitellään usein pintakäsittelyaineella lisäämään tuotteen pitkäikäisyyttä, suojaamaan kosteudelta ja viimeistelemään tuotteen ulkonäköä.
Pintakäsittelyaine on aine, joka on tarkoitettu tuotteen pinnan käsittelyyn parantamaan esimerkiksi tuotteen säänkestävyyttä tai ulkonäköä. Pintakäsittelyaine valitaan käsiteltävän tuotteen materiaalin mukaan. Usein pintakäsittelyaine liitetään puusta valmistettujen tuotteiden viimeistelyyn. Pintakäsittelyllä voidaan parantaa puun pitkäaikaiskestävyyttä ja vaikuttaa siihen, kuinka voimakkaasti se altistuu sään vaikutuksille, hyönteisille tai home- ja lahottajasienille.
Hyvä pintakäsittelyaine suojaa UV-säteilyltä, estää sadeveden ja kosteuden imeytymisen, läpäisee riittävästi sisäpuolista höyryä sekä suojaa homeelta ja sinistymiseltä.
Pintakäsittelyaineita

Lakka
Maali
Punamulta
Terva
Öljy
Porin oikeustalo

| Porin oikeustalo |
| --- | --- |
Osoite:  Tullipuominkatu 5, 28100 Pori
Sijainti:  Itätulli, Pori
Koordinaatit:  61.48767°N, 21.80220°E
Omistaja:  Senaatti-kiinteistöt
Käyttäjä:  Satakunnan käräjäoikeus
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Porin oikeustalo on Porin keskustassa, Itätullin kaupunginosassa sijaitseva, Suomen oikeusviranomaisten käyttämä julkinen rakennus. Rakennuksen pääkäyttäjä on Satakunnan käräjäoikeus.
Senaatti-kiinteistöjen omistamaa oikeustaloa on kunnostettu esimerkiksi 2010-luvun puolivälissä.
Petter Abrahamsson

Petter Abrahamsson (1668–1741) oli ruotsalainen oikeusoppinut. Hän toimitti vuonna 1702 muistutuksin ja selityksin varustetut laitokset kuningas Kristofferin maanlaista, Maunu Eerikinpojan kaupunginlaista ja vuonna 1726 maanlaista vielä laajemman laitoksen. Teosten ansiosta häntä pidetään yhtenä Ruotsin merkittävimmistä oikeusoppineista. Myöhemmin on todettu, että hänen aiemmat lait korvanneen vuoden 1734 lain valmistelun yhteydessä esittämänsä mielipiteet olivat monelta osin oikeat.
Aiheesta muualla

Kristoffer-kuninkaan maanlaki
Maunu Eerikinpojan kaupunginlaki 1618, suom. Abraham Kollanius
Pintakuvio

| Pintakuvio> Surface Detail |
| --- | --- |

Alkuperäisteos
Kirjailija:  Iain M. Banks
Kieli:  englanti
Genre:  tieteiskirjallisuus
Kustantaja:  Orbit
Julkaistu:  2010
Sivumäärä:  640
ISBN:  1841498939
Suomennos
Suomentaja:  Ville Keynäs
Kustantaja:  Gummerus
Julkaistu:  2012
ISBN:  978-951-20-8649-8
Löydä lisää kirjojaKirjallisuuden teemasivulta
Pintakuvio (engl. Surface Detail) on Iain M. Banksin vuonna 2010 ilmestynyt tieteisromaani, joka kuuluu Kulttuuri-sarjaan. Teos ilmestyi suomeksi vuonna 2012 Gummeruksen kustantamana.[lähde? ]
Juoni

Pintakuvion taustatarina kertoo sodasta virtuaalisia helvettejä vastaan. Virtuaaliset helvetit ovat keinotekoisia kuoleman jälkeisiä elämiä, joihin henkilön tietoisuus sijoitetaan kärsimään ikuista rangaistusta. Useat sivilisaatiot pitävät helvettejä jyrkästi arvojensa vastaisina ja yrittävät siksi sulkea ne kaikkialta galaksista voittamalla muodollisen (virtuaalisen) sodan, josta on sovittu helvettejä puolustavien sivilisaatioiden kanssa. Myös Kulttuuri vastustaa helvettejä, muttei osallistu tähän muodolliseen sotaan suoranaisesti. Kirjassa pitkään sodittu muodollinen sota saavuttaa kulminaatiopisteensä ja kasvaa välien selvittelyksi myös oikeassa todellisuudessa.
Kirjan juoni kertoo useiden keskeisten henkilöiden vaiheista helvettejä vastaan käytävän muodollisen sodan ympärillä. Keskeisiä hahmoja ovat mm. kostoa hakeva orja Lededje Y'breq, tämän omistaja teollisuusmoguli Joiler Veppers, muodollisessa sodassa taisteleva sotilas Vatueil, erääseen helvettiin soluttautuvat Pavulialaiset akateemikot Prin ja Chay sekä Kulttuurin agentti Yime Nsokyi. Lisäksi useilla Kulttuurin avaruusaluksilla ja näiden avatareilla on kirjassa merkittävä rooli.
Petsofás

| --- | --- |
Tyyppi:  vuorenhuippupyhäkkö (en) 
Sijainti:  Siteía, Lasíthi, Kreeta, Kreikka
Korkeus merenpinnasta:  215 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Petsofás (kreik. Πετσοφάς) on vuori ja minolaisaikaisen vuorenhuippupyhäkön arkeologinen kohde Kreetan saarella Kreikassa. Vuoren korkeus on noin 215 metriä. Se sijaitsee Siteían kunnassa Lasíthin alueyksikössä saaren itäosassa lähellä Palaíkastron kylää.
Petsofás-vuorelta löydettyjä pienoispatsaita, n. 2000–1425 eaa.
Vuorella sijaitsi yksi merkittävimmistä tunnetuista minolaisista vuorenhuippupyhäköistä Gioúchtas- eli Juktasvuoren ohella. Se palveli Rousolákoksen pronssikautista asutusta nykyisen Palaíkastron lähellä. Huipulle rakennettiin kolmihuoneinen pyhäkkö MM III -kaudella eli noin 1700–1600 eaa., mutta paikka oli ollut kulttikäytössä jo kauan ennen tätä. Pyhäköstä on jäljellä noin 1,8 metriä korkea osa seinästä. Paikalta on tehty lukuisia votiiviesinelöytöjä.
Aiheesta muualla

Kuvia tai muita tiedostoja aiheesta Petsofás Wikimedia Commonsissa
Pohjois-Atlantin merinisäkäskomissio

Pohjois-Atlantin merinisäkäskomissio (The North Atlantic Marine Mammal Commission, NAMMCO) on kansainvälinen järjestö, jonka tarkoituksena on koordinoida Pohjois-Atlantilla elävien merinisäkkäiden suojelua, tutkimusta ja hallintoa. Järjestön perustamisasiakirjan allekirjoittivat vuonna 1992 Norja, Islanti, Grönlanti ja Färsaaret.
Piippukiitäjä

| Piippukiitäjä |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kiitäjät Apodidae
Suku::  Piippukiitäjät Chaetura
Laji::  pelagica
Kaksiosainen nimi
 Chaetura pelagica  (Linnaeus, 1758) 
Katso myös
   Piippukiitäjä Wikispeciesissä   Piippukiitäjä Commonsissa 
Infobox OKNimi-testi OKIUCN-testi OK: 
Piippukiitäjä, aikaisemmalta nimeltään savupiippupääsky (Chaetura pelagica) on pohjoisamerikkalainen kiitäjälaji. Se rakentaa pesänsä pystypintaan, nimensä mukaisesti savupiippuun.
Tuntomerkit

Piippukiitäjä on 12–13 senttimetriä pitkä. Piippukiitäjä on ruumiinmuodoltaan paksu ja erityisesti sen käsisiipi on leveä. Kyynärsiipi on selvästi kapeampi, joten siiven muoto on hyvin tunnusomainen. Väritykseltään piippukiitäjä on harmaanruskea; kurkku ja rinnan yläosa ovat muuta ruumista hieman vaaleammat. Piippukiitäjän ääni on töksähtelevä kitinä.
Levinneisyys

Piippukiitäjä pesii Yhdysvaltojen itäosissa sekä eteläisessä Kanadassa. Se on muuttolintu, joka talvehtii Ecuadorin itäosissa, Perussa, Brasilian luoteisosissa ja Chilen pohjoisosissa.Harhailijoita on tavattu Euroopassa ainakin Isossa-Britanniassa, Kanarian saarilla, Ranskassa, Irlannissa ja Ruotsissa.
Kannan koko on arviolta 15 miljoonaa yksilöä. Kannankehitys on pienenevä ja laji on luokiteltu vaarantuneeksi. Vuonna 2016 julkaistun tutkimuksen perusteella lajimäärä olisi vähentynyt 67 prosentilla vuodesta 1970 vuoteen 2014.